Πλημμύρες στο Κράι Κρασνοντάρ (2012)

Οι πλημμύρες στο Κράι Κρασνοντάρ το 2012 συνέβησαν στην νοτιοδυτική Ρωσία στις αρχές του Ιουλίου, κυρίως στο Κράι Κρασνοντάρ κοντά στην ακτή της Μαύρης Θάλασσας. Η ισοδύναμη με πέντε μήνες βροχόπτωση έπεσε σε μια νύχτα σε μερικά νότια τμήματα της χώρας σύμφωνα με το Υδρομετεωρολογικό Κέντρο της Ρωσίας. Εκατόν εβδομήντα ένα άνθρωποι πέθαναν κατά την διάρκεια των πλημμύρων, και η Ρωσική αστυνομία είπε ότι οι πλημμύρες προκάλεσαν ζημιές στα σπίτια σχεδόν 13.000 ανθρώπων. Σύμφωνα με τον κυβερνήτη του Κράι Κρασνοντάρ, τον Αλεξάντρ Τκάτσιοφ, "δεν είχε συμβεί τίποτα στο είδος του στα τελευταία εβδομήντα χρόνια". Η πλημμύρα ήταν το επακόλουθο μιας έντονης καταιγίδας που χτύπησε το Κρασνοντάρ, με αποτέλεσμα να πέσει βροχόπτωση ισοδύναμη με 6 μήνες σε δύο μέρες. Περίπου 30,000 άνθρωποι επηρεάστηκαν από τις πλημμύρες.

Τα περισσότερα από τα θύματα ζούσαν στο Κριμσκ, 80 χιλιόμετρα από το Κρασνοντάρ και 15 χιλιόμετρα από το Νοβοσιμπίρσκ, και βρίσκεται σε μια μικρή οροσειρά κατά μήκος της ακτής της Μαύρης Θάλασσας. Αυτόπτες μάρτυρες ανέφεραν ότι η πλημμύρα χτύπησε την πόλη γύρω στις 2 το πρωί τοπική ώρα στις 7 Ιουλίου 2012, όταν οι περισσότεροι πολίτες κοιμούνταν. Το κύμα της πλημμύρας έφτασε στα 7 μέτρα, βυθίζοντας πολλά σπίτια μέχρι την οροφή και πνίγοντας όσους δεν κατάφεραν να εγκαταλείψουν έγκαιρα τα σπίτια τους. Επίσης, υπήρχαν θάνατοι στην ακτή της Μαύρης Θάλασσας στο Γκελεντζίκ και το Νοβοροσίσκ.

Βροχόπτωση
Σύμφωνα με αναφορές, η βροχόπτωση έφτασε συνολικά τα 275 χιλιοστά (10.83 ίντσες), ισοδύναμη με την βροχόπτωση τριών ή τεσσάρων μηνών σε ένα τυπικό έτος.

Απάντηση
Η Ρωσική κυβέρνηση ήταν ενημερωμένη για την αυξανόμενη στάθμη του νερού στις 10 το βράδυ, αλλά απέτυχε να προειδοποιήσει επαρκώς τους πολίτες του Κριμσκ για την επερχόμενη πλημμύρα, η οποία έφτασε στις 2 τα ξημερώματα. Ακούστηκαν σειρήνες και προειδοποιήσεις από ντουντούκες αλλά οι περισσότεροι κάτοικοι κοιμόντουσαν. Ο αρχηγός του επαρχιακού συμβουλίου του Κριμσκ, ο Βασίλι Κρούτκο, αποπέμφθηκε. Τον Αύγουστο του 2013, μια Ρωσική έρευνα καταδίκασε τον Κρούτκο ένοχο για αμέλεια.

Ο Ρώσος Πρωθυπουργός Ντμίτρι Μεντβέντεφ δημιούργησε μια επιτροπή για να βοηθήσει τα θύματα. Στις 7 Ιουλίου, ο Πρόεδρος της Ρωσίας Βλαντιμίρ Πούτιν έφτασε στην περιοχή και συναντήθηκε με αντιπροσώπους από όλες της υπηρεσίες που εμπλέχθηκαν σε αποστολές έρευνας και αντιμετώπισαν τις συνέπειες της καταστροφής. Μετά, ο Πούτιν έφυγε για το Γκελεντζίκ, το οποίο επίσης επηρεάστηκε σοβαρά. Νωρίτερα την ίδια μέρα, ο Ρώσος υπουργός Έκτακτων Καταστάσεων Βλαντιμίρ Πούτσκοφ ανακοίνωσε ότι οι άνθρωποι των οποίων τα σπίτια καταστράφηκαν ολοσχερώς θα λάμβαναν αποζημίωση 100,000 ρουβλιών (περίπου 2,700 ευρώ), ενώ όσοι άνθρωποι των οποίων τα σπίτια δέχτηκαν ζημιές θα λάμβαναν αποζημίωση 50,000 ρουβλίων (περίπου 1,400 ευρώ). Κατά προσέγγιση, 5.200 σπίτια επηρεάστηκαν από την καταστροφή.

Στις 8 Ιουλίου 2012, ο Πούτιν υπέγραψε προεδρικό διάταγμα ανακυρήσσοντας την 9 Ιουλίου 2012 ως ημέρα πένθους στην Ρωσία για τα θύματα ενός λεωφορειακού ατυχήματος στην Ουκρανία και των καταστροφικών πλημμυρών. Το γραφείο τύπου είπε σε μια ανακοίνωση ότι "Οι πολιτιστικοί οργανισμοί, καθώς και τα κρατικά τηλεοπτικά κανάλια, προτείνεται να απέχουν από την προβολή ψυχαγωγικών προγραμμάτων". Υπό το προεδρικό διάταγμα, οι κρατικές σημαίες στην Ρωσία και στις υπερπόντιες αποστολές της θα πρέπει να κυματίζουν μεσίστιες στην Ημέρα Πένθους, στις 9 Ιουλίου.

Ο αρχηγός του φιλελεύθερου κόμματος της αντιπολίτευσης Γιάμπλοκο, ο Σεργκέι Μιτρόχιν, έγραψε στον λογαριασμό του στο Twitter ότι τοπικοί ακτιβιστές έχουν επικρίνει την αγριότητα της πλημμύρας στο άνοιγμα των πυλών υδροφράχτη σε ένα ταμιευτήρα αλλά η περιφερειακή διοίκηση του Κρασνοντάρ αγνόησε τον ισχυρισμό ως "απόλυτη ανοησία", σύμφωνα με το πρακτορείο ειδήσεων RIA Novosti. Περαιτέρω, δεν υπάρχουν ελέγξιμες πύλες υδατοφραχτών στον κοντινό ταμιευτήρα Νεμπερντζαγιέφσκογιε, διαψεύδοντας τον ισχυρισμό.

Στις 14 Ιουλίου περίπου 2.000 τόνοι ανθρωπιστικής βοήθειας έφτασαν στο Κριμσκ, σύμφωνα με έναν ομιλητή για την τοπική διαχείριση εκτάκτων αναγκών. Η ανθρωπιστική βοήθεια περιείχε ασφαλή πόσιμο νερό, προμήθειες φαγητού, κλινοσκεπάσματα, είδη υγιεινής και παιδικά ρούχα. Η ανθρωπιστική βοήθεια έφτασε από το Αζερμπαϊτζάν, την Λευκορωσία, τις δημοκρατίες της Αντιγκέας, της Καλμικίας, του Νταγκεστάν, της Ινγκουσετίας, της Καμπαρντίνο-Μπαλκάρια, της Καρατσάι-Τσερκεσσίας και της Βόρειας Οσσετίας, και από τις περιφέρειες Αστραχάν, Βόλγκογκραντ, Ροστόφ, Μόσχας και Τούλα, καθώς και από την πόλη της Μόσχας.

Μια μέρα αργότερα η διοίκηση του Κράι Κρασνοντάρ ανακοίνωσε στην ιστοσελίδα της ότι οι περιφερειακές και ομοσπονδιακές κυβερνήσεις της Ρωσίας θα ξοδέψουν σχεδόν 9 δισεκατομμύρια ρούβλια (περίπου 255 εκατομμύρια ευρώ) για την αποκατάσταση του Κριμσκ.

Αποτελέσματα
Ο λειτουργός αγωγών πετρελαίου Transneft είπε ότι σταμάτησαν φορτία αργού πετρελαίου έξω από το Νοβοροσίσκ, αλλά οι υποδομή της στο λιμάνι ήταν ανεπηρέαστη από την κακοκαιρία.

Παραπομπές

Εξωτερικοί σύνδεσμοι
 КРЫМСК–2012 
 NWS State College Case Examples: Krymsk Flood of 6–7 July 2012 

Καταστροφές στη Ρωσία
Κράι Κρασνοντάρ
2012